સદભાગ્યે ફિલ્મ શરૂ થતાં બંને શાંત પડ્યા. સિનેજગત આ અર્થમાં લોકોની બહુ સેવા કરે છે ! ચાલુ ફિલ્મમાં કોઈ બૂમાબૂમ ન થઈ પરંતુ મજાની વાત એ થઈ કે ફિલ્મમાં પણ પાત્રરૂપે રહેલા પતિ-પત્ની ઝઘડી પડે છે. આ તો જાણે બળતામાં ઘી હોમાયું ! મને થયું કે ફરી પાછી પાછળ આગ લાગશે. એક ઘરને ઘર બનાવવા માટે સ્ત્રી કેટલો ભોગ આપે છે તેની વાતો એ અભિનેત્રી પોતાની દીકરીને કરી રહી હોય છે ત્યારે પાછળ બેઠેલા મહાશય ઉંહકારા ભરીને ‘નોનસેન્સ…. બધું જ બકવાસ છે….’ એમ બોલી પડે છે ! વળી, પાછો ઈન્ટરવલ આવ્યો કે એ બંને જણની ફિલ્મ આગળ વધી.